
 24.10.2019
 BG
 Официален вестник на Европейския съюз
 L 270/72
 РЕГЛАМЕНТ ЗА ИЗПЪЛНЕНИЕ (ЕС) 2019/1761 НА КОМИСИЯТА
 от 23 октомври 2019 година
 за изменение на част 1 от приложение I към Регламент (ЕО) No 798/2008 по отношение на включването на Обединеното кралство Великобритания и Северна Ирландия и на някои от териториите, зависими от Британската корона, в списъка на третите държави, териториите, зоните или компартментите, от които е разрешено въвеждането в Съюза на пратки с домашни птици и продукти от домашни птици
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (1), и по-специално член 8, точки 1 и 4 от нея,
 като взе предвид Директива 2009/158/ЕО на Съвета от 30 ноември 2009 г. относно ветеринарно-санитарните изисквания за вътреобщностната търговия и вноса от трети държави на домашни птици и яйца за люпене (2), и по-специално член 23, параграф 1 от нея,
 като има предвид, че:
 (1)
 На 29 март 2017 г. Обединеното кралство подаде нотификацията за намерението си да се оттегли от Съюза в съответствие с член 50 от Договора за Европейския съюз (ДЕС). На 11 април 2019 г. Европейският съвет в съгласие с Обединеното кралство прие Решение (ЕС) 2019/584 (3) за продължаване на срока по член 50, параграф 3 от ДЕС. В съответствие с посоченото решение срокът, предвиден в член 50, параграф 3 от ДЕС, беше допълнително удължен до 31 октомври 2019 г. Поради това правото на Съюза ще престане да се прилага спрямо Обединеното кралство и на неговата територия, считано от 1 ноември 2019 г. („датата на оттегляне“).
 (2)
 В Регламент (ЕО) No 798/2008 на Комисията (4) е установен списък на третите държави, териториите, зоните или компартментите, от които домашни птици и продукти от домашни птици („посочените стоки“) могат да бъдат внасяни във и да преминават транзитно през Съюза, и са определени изискванията относно ветеринарното сертифициране. В него е предвидено, че стоките се внасят във и преминават транзитно през Съюза само от трети държави, територии, зони или компартменти, посочени в колони 1 и 3 на таблицата в част 1 от приложение I към него.
 (3)
 Компетентните органи на Обединеното кралство Великобритания и Северна Ирландия са представили необходимите гаранции, че от датата на оттегляне тяхната държава и някои от териториите, зависими от Британската корона, ще изпълняват изискванията, предвидени в Регламент (ЕО) No 798/2008 относно въвеждането в Съюза на пратки с посочените стоки, като продължават да спазват законодателството на Съюза за първоначален период от най-малко девет месеца.
 (4)
 Поради това, като се отчитат тези конкретни гаранции, предоставени от Обединеното кралство Великобритания и Северна Ирландия, и с цел да се избегне ненужното нарушаване на търговията след датата на оттегляне, Обединеното кралство Великобритания и Северна Ирландия и някои от териториите, зависими от Британската корона, следва да бъдат включени в поместения в част 1 от приложение I към Регламент (ЕО) No 798/2008 списък